Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen Komission lausunto Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta komission ehdotusta muuttava EY: n perustamissopimuksen 250 (2) artiklan nojalla /* KOM/2003/0463 lopull. - COD 2001/0245 */





Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta KOMISSION EHDOTUSTA MUUTTAVA EY: n perustamissopimuksen 250 (2) artiklan nojalla 2001/0245 (COD) Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen KOMISSION LAUSUNTO Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 1. Asiakirjan tausta Ehdotus KOM(2001)581 lopullinen [1] toimitettiin Euroopan parlamentille ja neuvostolle 23. lokakuuta 2001 EY:n perustamissopimuksen 175 artiklan 1 kohdassa tarkoitetun yhteispäätösmenettelyn mukaisesti. [1] EYVL 75 E, 26.3.2002, s. 33. Alueiden komitea antoi lausuntonsa 14. maaliskuuta 2002 [2]. [2] EYVL C 192, 12.8.2002, s. 59. Euroopan talous- ja sosiaalikomitea antoi lausuntonsa 29. toukokuuta 2002 [3]. Euroopan parlamentti antoi ensimmäisen käsittelyn lausuntonsa istunnossaan 10. lokakuuta 2002. [3] EYVL C 221, 17.9.2002, s. 27. Euroopan parlamentin annettua lausuntonsa komissio muutti EY:n perustamissopimuksen 250 artiklan 2 kohdan mukaisesti ehdotustaan asiakirjalla KOM(2002)680 lopullinen [4] ja toimitti muutetun ehdotuksen Euroopan parlamentille ja neuvostolle 27. marraskuuta 2002. [4] Ei ole vielä julkaistu Euroopan unionin virallisessa lehdessä. Neuvosto pääsi yksimieliseen poliittiseen yhteisymmärrykseen yhteisestä kannasta 9. joulukuuta 2002. Neuvosto vahvisti yhteisen kannan virallisesti 18. maaliskuuta 2003. Euroopan parlamentti teki toisessa käsittelyssä 2. heinäkuuta 2003 neuvoston yhteiseen kantaan 17 tarkistusta. Tämä on Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukainen komission lausunto Euroopan parlamentin tekemistä tarkistuksista. 2. Komission ehdotuksen tarkoitus Ehdotetun direktiivin päätavoite on toteuttaa kasvihuonekaasujen päästöoikeuksien kaupan järjestelmä yhteisössä luomalla EU:n puitteet päästökauppaa varten sekä EU:n laajuiset markkinat päästöoikeuksille. Tämä väline on tärkeä osa komission strategiaa Kioton pöytäkirjan mukaisten tavoitteiden saavuttamiseksi mahdollisimman kustannustehokkaasti. Päästökauppa pienentää päästövähennysten kustannuksia, koska sen avulla varmistetaan, että vähennykset tehdään siellä, missä se on halvinta. Päästökauppa on samalla tehokasta ympäristönsuojelun kannalta, koska sen avulla vähennetään ennalta määritetyllä tavalla päästöjä, jotka aiheutuvat järjestelmään kuuluvista toiminnoista. Ehdotuksella varmistetaan sisämarkkinoiden moitteeton toiminta ja estetään kilpailun kohtuuton vääristyminen. Direktiivi on erityisen tärkeä sen varmistamiseksi, että Kioton pöytäkirjaan perustuvat oikeudelliset velvoitteet vähentää kasvihuonekaasujen päästöjä toteutetaan kustannustehokkaasti. Euroopan yhteisö ja sen jäsenvaltiot ratifioivat Kioton pöytäkirjan 31. toukokuuta 2002 [5]. [5] Neuvoston päätös 2002/358/EY, tehty 25 päivänä huhtikuuta 2002, ilmastonmuutosta koskevan Yhdistyneiden Kansakuntien puitesopimuksen Kioton pöytäkirjan hyväksymisestä Euroopan yhteisön puolesta sekä sen velvoitteiden täyttämisestä yhteisesti (EYVL L 130, 15.5.2002, s. 1). 3. Komission lausunto Euroopan parlamentin tekemistä tarkistuksista 3.1. Komission kanta tiivistettynä Komissio voi hyväksyä Euroopan parlamentin tekemät 17 tarkistusta kokonaan. Komissio katsoo, että EY:n päästökauppajärjestelmän pääasialliset tavoitteet tulevat turvatuiksi sen kompromissiratkaisun myötä, jonka parlamentin tekemät tarkistukset muodostavat. 3.2. Parlamentin toisessa käsittelyssä tekemät tarkistukset 3.2.1. Hyväksytyt tarkistukset 3.2.1.1. Tarkistus 28 (johdanto-osan uusi 7 a kappale) Tarkistuksessa selvennetään yhteisen kannan liitteessä III olevaa 3 kohtaa, ja näin ollen komissio voi hyväksyä sen. 3.2.1.2. Tarkistus 29 (johdanto-osan 14 kappale) Tarkistuksessa 29 täsmennetään, että jäsenvaltiot voivat vuodesta 2008 alkaen sisällyttää yhteisön järjestelmään muita kasvihuonekaasuja ja muita laitoksia. Komissio voi hyväksyä tarkistuksen. 3.2.1.3. Tarkistukset 30 ja 41 (johdanto-osan 18 kappale ja 30 artiklan 3 kohta) Tarkistukset ovat komission hyväksyttävissä. Johdanto-osan 18 kappaleen ensimmäinen virke on peräisin yhteisestä kannasta. Johdanto-osan kappaleen toinen virke sekä 30 artiklan 3 kohtaan tehty lisäys on puolestaan otettu suoraan Marrakeshin sopimuksista, ja näin ollen tarkistukset heijastavat Euroopan yhteisön ja sen kaikkien jäsenvaltioiden nykyistä sitoumusta (ilmastonmuutosta koskevaan Yhdistyneiden Kansakuntien puitesopimukseen liittyvä päätös 15/CP.7). 3.2.1.4. Tarkistus 31 (johdanto-osan 19 a kappale) Komissio voi hyväksyä tarkistuksen, koska päästökauppaa koskevalla direktiivillä kannustetaan käyttämään energiatehokkaampia tekniikoita, joihin sisältyy myös sähkön ja lämmön yhteistuotantoon tarkoitettu tekniikka. [Sähkön ja lämmön yhteistuotantoa koskevalla xx.xx.xxxx annetulla] direktiivillä 2003/.../EY puolestaan edistetään nimenomaan sähkön ja lämmön yhteistuotannossa käytettävää tekniikkaa. 3.2.1.5. Tarkistus 32 (johdanto-osan 23 kappale) Tarkistus 32 voidaan hyväksyä, koska komission tarkoituksena on varmistaa, että liikenneala myötävaikuttaa merkittävästi siihen, että yhteisö ja sen jäsenvaltiot täyttävät Kioton pöytäkirjan mukaiset ilmastonmuutokseen liittyvät velvoitteensa. Lisäksi johdanto-osan kappaleeseen tehty lisäys ei loukkaa komission aloiteoikeutta. 3.2.1.6. Tarkistukset 33 ja 35 (uusi johdanto-osan 26 a kappale ja 22 artikla) Komissio voi hyväksyä tarkistukset, koska ne sisältävät pääperusteet sille, että kansallisia jakosuunnitelmia voidaan muuttaa ainoastaan yhteispäätösmenettelyssä. Muiden perusteiden osalta on säilytetty riittävä joustavuus, ja niitä voidaan muuttaa komiteamenettelyssä. 3.2.1.7. Tarkistus 34 (johdanto-osan 10 kappale) Komissio voi hyväksyä tarkistuksen, koska se on Euroopan parlamentin ja neuvoston yhteisesti sopima keskeinen osatekijä, joka mahdollisti yhteisymmärrykseen pääsemisen parlamentin toisessa käsittelyssä sekä päästökauppajärjestelmän toteuttamisen pikaisen aloittamisen. Huutokaupattavien päästöoikeuksien sallittu määrä ajanjaksolla 2005-2007 on puolet siitä, mitä jäsenvaltiot voisivat käyttää ajanjaksolla 2008-2012. 3.2.1.8. Tarkistukset 36 ja 37 (27 artiklan 1 ja 2 kohta) Komissio voi hyväksyä tarkistukset, koska sen näkemys 27 artiklan sisällöstä ei muutu sen myötä, että sanat "tiettyjen" ja "ja toimintojen" poistetaan. Jos jokin laitosten ryhmä tulee tämän artiklan perusteella kyseeseen, noudatetaan 2 kohdassa säädettyjä ehtoja, minkä jälkeen komissio sallii kyseisten laitosten jättämisen väliaikaisesti yhteisön järjestelmän ulkopuolelle. 3.2.1.9. Tarkistus 17 (29 artiklan 1 a kohta) Komissio voi hyväksyä tarkistuksen, mutta huomauttaa kuitenkin, että on vaikeaa yksilöidä etukäteen tapaukset, joissa on mahdollisesti kyse ylivoimaisesta esteestä. 3.2.1.10. Tarkistus 38 (30 artiklan 2 kohdan a alakohta) Komissio voi hyväksyä tarkistuksen, koska liitteen muuttamista koskevaan säännökseen tehty lisäys ei loukkaa komission aloiteoikeutta. 3.2.1.11. Tarkistus 39 (30 artiklan 2 kohdan c alakohta) Komissio voi hyväksyä tarkistuksen, koska liitteen muuttamista koskevan säännöksen sanamuoto ei rajoita ehdotuksia, joita komissio voi tulevaisuudessa antaa. 3.2.1.12. Tarkistus 40 (30 artiklan 2 kohdan uusi j a alakohta) Päästöoikeuksien kauppa on väline, jossa ei tarvita standardoitua teknologiaa, vaan toimijat voivat itse päättää, mitä teknologiaa ne käyttävät. Komissio voi kuitenkin hyväksyä sen, että parhaiden käytettävissä olevien tekniikoiden pohjalta tarkastellaan, miten käyttökelpoisia EU:n laajuiset vertailuarvot olisivat päästöoikeuksien jakamisen perustana. 3.2.1.13. Tarkistus 42 (Liitteessä III oleva 1 kohta) Komissio voi hyväksyä tämän tarkistuksen. Tarkistuksen mukaan päästöoikeuksien kokonaismäärä ei saa ylittää sitä määrää, joka on tarpeen liitteessä III esitettyjen perusteiden tinkimätöntä noudattamista varten. Lisäksi tarkistuksessa vaaditaan, että kokonaismäärän on ajanjaksolla 2005-2007 oltava johdonmukainen niiden toimien kanssa, joilla kyseinen jäsenvaltio pyrkii saavuttamaan Kioton pöytäkirjan mukaiset tavoitteensa vuosina 2008-2012. Komissio voi hyväksyä nämä tekstimuutokset, koska niissä selvennetään liitteessä III esitettyjä perusteita. 3.2.1.14. Tarkistus 43 (Liitteessä III oleva 7 kohta) Komissio voi hyväksyä tarkistuksen, koska siinä selvennetään liitteessä III esitettyjä perusteita eikä siinä aseteta lisävaatimuksia jäsenvaltioille. Tarkistuksessa täsmennetään vertailuarvojen ja varhaisten toimien välistä mahdollista yhteyttä, minkä parlamentti erityisesti halusi ottaa esille. 4. Päätelmät Komissio muuttaa EY:n perustamissopimuksen 250 artiklan 2 kohdan mukaisesti ehdotustaan siten kuin edellä on esitetty.